এর আগে গত সোমবার রাতে টিএসসির সামনের সব ভ্রাম্যমাণ দোকান বন্ধ রাখতে বলা হয় বলে জানান দোকানদাররা। ওই নির্দেশনার পর মঙ্গলবার সকালে দোকানগুলো খুলতে গিয়ে ফের প্রশাসনের বাধার মুখে পড়ে তারা। বিষয়টি জানাজানি হলে বিশ্ববিদ্যালয়ের সাধারণ শিক্ষার্থীরা এ নিয়ে সামাজিক যোগাযোগ মাধ্যম ফেসবুকসহ বিভিন্নভাবে এর প্রতিবাদ জানায়। এক পর্যায়ে দুপুরে বিশ্ববিদ্যালয় প্রক্টর অফিস থেকে দোকানগুলো চালু করার অনুমতি দেয়া হয়।